Класификация на информацията:

Ниво 1, TLP-WHITE

|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ и становища ОТ ПРОВЕДЕНАТА ОБЩЕСТВЕНА КОНСУЛТАЦИЯ по ПРОЕКТа НА Постановление на Министерския съвет за приемане на Наредба за изискванията към захарите, предназначени за консумация от човека[[1]](#footnote-1)** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | **Боян Дойчинов**  [**doychinov@proton.me**](mailto:doychinov@proton.me)  **21.12.2022 г.**  **(по електронен път)** | Как ще коментирате това Ваше решение?  [*https://www.strategy.bg/PublicConsultations/View.aspx?lang=bg-BG&Id=7332*](https://www.strategy.bg/PublicConsultations/View.aspx?lang=bg-BG&Id=7332)  Цял свят се опитва да яде по-малко захар, а Вие правите така, че под 5% да не се брои, че има захар.  „...да се гарантира безопасността на храните и висока степен на защита на здравето...“ – със захар в храните няма здраве. Ако човек иска да е здрав, първото нещо, което трябва да премахне от менюто си е захарта.  Това е тотално грешна стъпка и никак не съм доволен, че вече няма да знам, че в храната ми има захар, пък била тя и 4%. | Не се приема | Бележката е неясна и не може да се определи за коя разпоредба от проекта на наредба се отнася.  Проектът на наредба е в пълно съответствие с изискванията на Директива 2001/111/ЕО на Съвета от 20 декември 2001 година относно някои захари, предназначени за консумация от човека, която е въведена за първи път в националното законодателство през 2002 г. с действащата и към момента Наредба за изискванията към захарите, предназначени за консумация от човека, приета с Постановление № 209 на Министерския съвет от 2002 г. (обн., ДВ, бр. 89 от 2002 г., изм. бр. 114 от 2003 г. и бр. 1 от 2004 г.).  Целта на проекта на наредба, както става ясно от чл. 1, ал. 1, е да се определят изискванията към наименованията, характеристиките, състава, етикетирането и методите за анализ на някои захари, предназначени за консумация от човека, т.е. изискванията към самите захари, а не към съдържанието на захари в храните.  Съгласно член 9, параграф 1, буква л) и член 30, параграф 1 от Регламент (ЕС) № 1169/2011 на Европейския парламент и на Съвета от 25 октомври 2011 година за предоставянето на информация за храните на потребителите, обявяването на хранителната стойност (енергийната стойност и количествата мазнини, наситени мастни киселини, въглехидрати, захари, белтък и сол), е задължително, независимо от конкретното им количествено съдържание в дадена храна. |
|  | **„Захарни заводи“ АД  гр. Горна Оряховица**  **Изпълнителен  директор**  **Валентина Ралева**  [**office@zaharnizavodi.com**](mailto:office@zaharnizavodi.com)  **11.01.2023 г.**  **(по електронен път)** | По повод публикувания на 12.12.2022 г. Проект на Наредба за изискванията към захарите, предназначени за консумация от човека и в срокът предоставен за обществени консултации по чл. 26 ал. 2 от Закона за нормативните актове, изразяваме следното становище: |  |  |
|  | „Захарни заводи“ АД е едноличен собственик на „ЗАХАР“ ЕАД, ЕИК 123724063, което дружество след 2018 г. е единствената действаща рафинерия за захар в страната. С оглед на основната дейност на дружеството, приветстваме привеждането на националната нормативна уредба в областта с изискванията на европейското законодателство. С публикуваната за обществено обсъждане Наредбата за изискванията към захарите, предназначени за консумация от човека се цели транспониране на разпоредбите на Директива 2001/111/ЕО на Съвета от 20 декември 2001 година относно някои захари, предназначени за консумация от човека.  Изразяваме притеснение, че заглавието езиково не съответства на заглавието, а и на целта на Директивата. При чисто лексикално тълкуване на заглавието на наредбата се създава представа за изчерпателно изброяване на видовете захар и предлагаме изменение на заглавието в тази насока, за да се постигне съответствие между двата нормативни акта. За постигне пълно припокриване на приложното поле на Наредбата с това зададено в Директива 2001/111/ЕО, следва да се добави думата „някои“ преди захари в заглавието на Наредбата, както и в самия текст на чл. 1 ал. 1 от същата.  По Директива 2001/111/ЕО изброяването не е изчерпателно и не се забранява търговията с продукти извън обхванатите в приложното й поле, а се цели да се зададе единна правна рамка на показателите, на които следва да отговарят включените видове захар, за да се избегне заблуждение и нелоялна конкуренция.  В директивата изрично е посочено, че се прилага само за посочените в Част А от Приложението видове захар (чл. 1), а от съображения 2 и 3 от преамбюла се извлича, че целта е фиксиране на определения и общи правила за производствените характеристики, опаковането и етикетирането на продуктите, за да се избегне нелоялна конкуренция или заблуждаваме на потребителите. В този смисъл всички продукти, които не са в приложното поле на директивата не са забранени за използване от човека, а по-скоро за тях не се въвежда подобна регламентация, доколкото при използване на техните наименования не се застрашава конкуренцията между субектите или представата на потребителите.  Съображенията ни са свързани със статута на кафявата захар, която по никакъв начин не е засегната в предложения проект за наредба, понеже не отговаря на зададените физико-химични показатели. Освен това в б. А т. 5 от Приложение III на Директива 2001/113/ относно плодови конфитюри, желета и мармалади и подсладено пюре от кестени, предназначени за консумация от човека, се въвежда дефиниция за разрешени захари и кафявата захар е обособена в отделна позиция, различна от захарите, които са определени в Директива 2001/111/ЕО, а именно:  „5. Захари  Разрешените .захари са:  1. захарите, както са определени в Директива 2001/111/ЕО (1);  2. фруктозен сироп;  3. захари, екстрахирани от плод;  4. кафява захар.“  Предвид гореизложеното, моля да вземете предвид изложените съображения и измените заглавието и приложното поле очертано в чл. 1 от Проекта на Наредба за изискванията към захарите, предназначени за консумация от човека като и на двете места се добави думата „някои“ пред „захари“. | Приема се |  |

1. Наименованието на проекта е променено във връзка с постъпили предложения и становища от проведената обществена консултация. [↑](#footnote-ref-1)